Κατάλογος ελέγχου περιεχομένων που πρέπει να περιλαμβάνει ο Φάκελος Κοινοποίησης Στοιχείων

Εγκαταστάσεις ανώτερης βαθμίδας

2023

| **α/α** | **Κατάλογος ελέγχου περιεχομένων που πρέπει να περιλαμβάνει ο Φάκελος Κοινοποίησης Στοιχείων εγκαταστάσεων ανώτερης βαθμίδας (άρθ. 6** **ΚΥΑ 172058/2016)** | **ΝΑΙ** | **ΟΧΙ** | **Σε εκκρεμότητα** |
| --- | --- | --- | --- | --- |
| **1** | **Τοπογραφικό** | **Πλήρες τοπογραφικό με συντεταγμένες κατά ΕΓΣΑ 87 ή/και WGSC84, και συγκεκριμένα:*** **Συντεταγμένες** των κορυφών του πολυγώνου που ορίζει το γήπεδο της εγκατάστασης.
* **Κάτοψη του γηπέδου της εγκατάστασης** με αποτυπωμένες τις δεξαμενές, αποθήκες και τον κύριο παραγωγικό εξοπλισμό αυτής.

*Καθένα από τα προαναφερθέντα στοιχεία πρέπει να έχει προκαθορισμένη ονοματολογία με βάση κωδικό αναφοράς. Η κάτοψη θα έχει γεωγραφική αναφορά στο σύστημα αναφοράς ΕΓΣΑ 87 ή WGSC84 και θα υποβάλλεται σε έντυπη και ηλεκτρονική μορφή.* |  |  |  |
| **2** | **Στοιχεία εγκατάστασης** | Όνομα, εμπορική επωνυμία και έδρα του **φορέα εκμετάλλευσης**, πλήρης διεύθυνση της σχετικής εγκατάστασης.Όνομα, τηλέφωνο (σε 24ωρη βάση) και email του **υπεύθυνου της εγκατάστασης** (*αν δεν είναι ο αναφερόμενος παραπάνω*).Όνομα, τηλέφωνο (σε 24ωρη βάση) και email του **Τεχνικού Ασφάλειας.** |  |  |  |
| **3** | **Κατάλογο επικίνδυνων ουσιών** | Κατάλογο των επικίνδυνων ουσιών με την έννοια της «επικίνδυνης ουσίας» και της «ύπαρξης επικίνδυνων ουσιών» (*όπως ορίζονται στις παραγράφους 10 και 12 του άρθρου 3 της ΚΥΑ 172058/2016[[1]](#footnote-1)),* Δελτία Δεδομένων Ασφαλείας των ως άνω επικινδύνων ουσιών και των πρώτων υλών.*(Εφόσον δεν έχει προηγηθεί η γνωμοδότηση που προβλέπεται στην παράγραφο Β του άρθρου 5 της ΚΥΑ 172058/2016. Υπόδειγμα του καταλόγου περιλαμβάνεται στο παράρτημα VIII της ΚΥΑ 172058/2016[[2]](#footnote-2)).* |  |  |  |
| **4** | **Πληροφορίες για επικίνδυνες ουσίες** | Επαρκείς πληροφορίες (Δελτία Δεδομένων Ασφαλείας ή άλλα διαθέσιμα στοιχεία) για την ταυτοποίηση των επικίνδυνων ουσιών που υπάρχουν στην εγκατάσταση ή που παράγονται κατά την παραγωγική διαδικασία ή που είναι δυνατόν να προκύψουν από ενδεχόμενο ατύχημα και της κατηγορίας αυτών των ουσιών. |  |  |  |
| **5** | **Ποσότητα - φυσική κατάσταση επικίνδυνων ουσιών** | Ποσότητα και φυσική κατάσταση των επικίνδυνων ουσιών που αποθηκεύονται στην εγκατάσταση. |  |  |  |
| **6** | **Περιγραφή δραστηριότητας** | Περιγραφή της δραστηριότητας που **ασκείται** ή **προβλέπεται να ασκηθεί** στην εγκατάσταση ή στο χώρο αποθήκευσης. |  |  |  |
| **7** | **Πληροφορίες για άμεσο περιβάλλον εγκατάστασης** | Πληροφορίες και στοιχεία για το άμεσο περιβάλλον της εγκατάστασης, κυρίως με **τοπογραφικά διαγράμματα** και **χάρτες**. |  |  |  |
| **8** | **Πληροφορίες για επικινδυνότητα** | Περιγραφή των **παραγόντων** που ενδέχεται να προκαλέσουν ατύχημα μεγάλης έκτασης ή να επιδεινώσουν τις επιπτώσεις του, λεπτομέρειες σχετικά με **γειτονικές εγκαταστάσεις**, περιγραφή των **δραστηριοτήτων και των χρήσεων** της ευρύτερης περιοχής, καθώς και δραστηριοτήτων και έργων που θα μπορούσαν να είναι **αιτία αύξησης της επικινδυνότητας ή των συνεπειών** μεγάλου ατυχήματος και πρόκλησης πολλαπλασιαστικών αποτελεσμάτων (**φαινόμενο domino**). |  |  |  |
| **9** | **Περίληψη μη τεχνικού περιεχομένου** | **Περίληψη μη τεχνικού περιεχομένου σε απλή και κατανοητή γλώσσα, ώστε να διευκολύνεται η παροχή από την αδειοδοτούσα αρχή εύληπτων πληροφοριών στο κοινό.** *Η περίληψη αυτή αναφέρεται α) στις κοινές ονομασίες, όπου αυτό είναι δυνατόν και, σε περίπτωση επικίνδυνων ουσιών που καλύπτονται από το Μέρος 1 του Παραρτήματος Ι της ΚΥΑ 172058/2016 στις γενικές ονομασίες, καθώς επίσης και στην κατηγορία κινδύνου των επικίνδυνων ουσιών που βρίσκονται στην εγκατάσταση, με ένδειξη των κύριων επικίνδυνων χαρακτηριστικών τους εκφρασμένη με απλό τρόπο και β) στις αναγκαίες επεξηγήσεις, σε απλή γλώσσα, σχετικά με τις δραστηριότητες της εγκατάστασης.* |  |  |  |
| **10** | **Χάρτης** | **Χάρτη κλίμακας 1:5000** στον οποίο αποτυπώνονται με συντεταγμένες τα παρακάτω στοιχεία **σε ακτίνα ίση με αυτή της Ζώνης ΙΙΙ (Προστασίας πληθυσμού, σύμφωνα με το παράρτημα ΙΧ, παραγ. 3 της ΚΥΑ 172058/2016) για το δυσμενέστερο σενάριο ατυχήματος στην εγκατάσταση**: α) όλα τα σημεία με υψηλή συγκέντρωση πληθυσμού (στρατιωτικές μονάδες, άλλες εγκαταστάσεις, εκκλησίες), β) χώροι συνάθροισης ευπαθών τμημάτων πληθυσμού όπως σχολεία, νοσοκομεία κατασκηνώσεις και γ) οικισμοί. |  |  |  |
| **11** | **Πολιτική Πρόληψης Μεγάλων Ατυχημάτων** | **Έκθεση Πολιτικής Πρόληψης Μεγάλων Ατυχημάτων (ΕΠΠΜΑ).***Βλ.* [*Οδηγός για τη διαχείριση ασφάλειας σε εγκαταστάσεις ανώτερης βαθμίδας.*](https://eseveso.yae.gov.gr/egkatastaseis-anoteris-vathmidas/odigos-gia-ti-diacheirisi-tis-asfaleia/) |  |  |  |
| **12** | **Υπεύθυνη δήλωση** | **Υπεύθυνη δήλωση του Ν. 1599/1986,** όπως ισχύει, με την οποία δηλώνονται: α) οι ποσότητες των επικίνδυνων ουσιών και των μειγμάτων που υπάρχουν ή μπορεί να υπάρξουν στην εγκατάσταση και περιλαμβάνονται στο Παράρτημα Ι της ΚΥΑ 172058/2016, και β) εάν, σύμφωνα με την ταξινόμηση η εγκατάσταση ανήκει στην ανώτερη ή στην κατώτερη βαθμίδα, προσκομίζοντας σχετική τεκμηρίωση σύμφωνα με το παράρτημα Ι της ΚΥΑ 172058/2016 (σημείο 4 των σημειώσεων). *Η υπεύθυνη δήλωση συμπληρώνεται από τον φορέα εκμετάλλευσης σύμφωνα με το* ***υπόδειγμα******του Παραρτήματος VII[[3]](#footnote-3).*** |  |  |  |
| **13** | **Γνωμοδότηση Γενικού Χημείου του Κράτους** | **Γνωμοδότηση των αρμόδιων Υπηρεσιών του Γενικού Χημείου του Κράτους** *(σε περίπτωση εφαρμογής της παραγράφου Β του άρθρου 5 της ΚΥΑ 172058/2016).* |  |  |  |
| **14** | **Αιτιολόγηση υπαγωγής εγκατάστασης σε βαθμίδα**  | **Αιτιολόγηση για την υπαγωγή της εγκατάστασης στην ανώτερη βαθμίδα.** |  |  |  |

**ΠΑΡΑΡΤΗΜΑ VII της ΚΥΑ 172058/2016**

**Υπεύθυνη δήλωση του φορέα εκμετάλλευσης προς την αδειοτούσα αρχή σε εφαρμογή της παραγράφου 3 του άρθρου 5 της ΚΥΑ 172058/2016**

|  |
| --- |
| **Β7. SEVESO** |
| 1. Η δραστηριότητα περιλαμβάνει επικίνδυνες ουσίες σύμφωνα με το άρθρο 3 παράγραφος 12 για την αντιμετώπιση κινδύνων από ατυχήματα μεγάλης έκτασης, όπως ισχύει.  | ΝΑΙ 🗖 | ΟΧΙ 🗖 |
| 2. Η δραστηριότητα κατατάσσεται ως εγκατάσταση: |
| α. Ανώτερης βαθμίδας | ΝΑΙ 🗖 | ΟΧΙ 🗖 |
| β. Κατώτερης βαθμίδας | ΝΑΙ 🗖 | ΟΧΙ 🗖 |

**ΠΑΡΑΡΤΗΜΑ VIII της ΚΥΑ 172058/2016**

**Απαιτούμενα στοιχεία που πρέπει να καταθέτει ο φορέας εκμετάλλευσης για την ορθή ταξινόμηση των επικίνδυνων ουσιών, σύμφωνα με την παράγραφο Β του άρθρου 5 ή την παράγραφο 1δ του άρθρου 6, κατά περίπτωση:**

Κατάλογος των «επικίνδυνων ουσιών/μιγμάτων» σύμφωνα με το υπόδειγμα:

|  |  |  |  |  |  |  |
| --- | --- | --- | --- | --- | --- | --- |
| **Ονομασία Επικίνδυνης Ουσίας / μείγματος)** | **Χημική Ονομασία ουσίας / συστατικού μείγματος** | **% Ποσοστό του συστατικού στο μείγμα\*** | **Αριθμός CAS ή άλλος αναγνωριστικός κωδικός της ουσίας\*** | **Ταξινόμηση συστατικού μείγματος\*\*** | **Ταξινόμηση Ουσίας / μείγματος (CLP)\*\*** | **Μεγίστη αποθηκευμένη ποσότητα (σε τόνους)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Διευκρινήσεις:

\* Η εκατοστιαία σύσταση, όταν πρόκειται για μείγμα, καθώς και οι αριθμοί Cas των ουσιών είναι απαραίτητοι προκειμένου να ελεγχθεί η ορθή ταξινόμηση του μείγματος, σύμφωνα με τον Κανονισμό (ΕΚ) 1272/2008 (CLP). Εκτός από τον αριθμό Cas μπορεί να δίδεται άλλος αναγνωριστικός κωδικός, σύμφωνα με το άρθρο 18, του Κανονισμού (ΕΚ) 1272/2008.

\*\* *Σημείωση*: Ο έλεγχος της ταξινόμησης από το ΓΧΚ γίνεται σύμφωνα με τον Κανονισμό (ΕΚ) 1272/2008 (CLP), όπως έχει τροποποιηθεί και ισχύει, μόνο ως προς τις κατηγορίες επικινδυνότητας του παραρτήματος 1, μέρη 1 και 2 της παρούσας ΚΥΑ.

1. **«επικίνδυνη ουσία»:** ουσία ή μείγμα που καλύπτεται από το μέρος 1 ή απαριθμείται στο μέρος 2 του παραρτήματος Ι της ΚΥΑ 172058/2016 μεταξύ άλλων υπό μορφή πρώτης ύλης, προϊόντος, παραπροϊόντος, καταλοίπου (residue) ή ενδιάμεσου προϊόντος

**«ύπαρξη επικίνδυνων ουσιών»:** η πραγματική ή προβλεπόμενη παρουσία επικίνδυνων ουσιών στην εγκατάσταση ή επικίνδυνων ουσιών που τεκμαίρεται λογικά ότι προβλέπεται να προκύψουν σε περίπτωση απώλειας ελέγχου της παραγωγικής διαδικασίας, συμπεριλαμβανομένων δραστηριοτήτων αποθήκευσης, σε οποιαδήποτε μονάδα της εγκατάστασης, σε ποσότητες ίσες με ή μεγαλύτερες από τις οριακές ποσότητες που αναφέρονται στο μέρος 1 ή το μέρος 2 του παραρτήματος Ι της ΚΥΑ 172058/2016 [↑](#footnote-ref-1)
2. Βλ. στο τέλος του εγγράφου. [↑](#footnote-ref-2)
3. Βλ. στο τέλος του εγγράφου. [↑](#footnote-ref-3)